钦定古今图书集成/明伦汇编/氏族典/第256卷 > 王长文
## 钦定古今图书集成/明伦汇编/氏族典/第256卷 > 王长文

按《晋书王长文传》：“长文字德叡，广漠郪人也。少以才
学知名，而放荡不羁，州府辟命皆不就。州辟别驾，乃
微服窃出，举州莫知所之。后于成都市中蹲踞啮胡
饼，刺史知其不屈，礼遣之。闭门自守，不交人事。著书
四卷，拟易，名曰《通元经》。有文言卦象，可用卜筮，时人
比之扬雄太元。同郡马秀曰：‘扬雄作《太元》，惟桓谭以’”
为必传后世。晚遭陆绩，元道遂明。长文通《元经》未遭，
陆绩君出耳。后成都王颖引为江源令。或问：“前不降
志，今何为屈？”长文曰：“禄以养亲，非为身也。”梁王彤为
丞相，引为从事中郎，后终于洛。